August Arumäe

August Arumäe (kuni 1939 August Grünberg; 11. august 1895 Heimtali vald, Paistu kihelkond, Viljandimaa – 26. september 1976 Pärnu) oli eesti vaimulik.

Ta lõpetas Pärnu Aleksandri Gümnaasiumi 1916. aastal ja Tartu Ülikooli usuteaduskonna 1924. aastal. Prooviaasta pidas ta Tartu Peetri koguduses. Arumäe ordineeriti 1. jaanuaril 1925.

Ta oli Pärnu Eliisabeti 2. pihtkonna õpetaja aastatel 1925–1940, Pärnu Niguliste koguduse õpetaja 1940–1941 ja Pärnumaa praostMuudatused praostkondade juhtimises., Eesti Kirik (1923-1940), nr. 37, 14 september 1939 aastatel 1930–1941. 1939. aastal oli ta Eesti Evangeeliumi Luteriusu Kiriku Hooldusnõukogu liige. 

Arumäe küüditati NKVD poolt 1941. aastal. Pärast Siberist naasmist teenis ta aastatel 1958–1964 Pindi kogudust ja seejärel aastani 1969 Häädemeeste kogudust.

Arumäe oli EELK Usuteaduse Instituudi praktilise usuteaduse õppejõud. Ta on paljude 1930. ja 1940. aastatel välja antud usuõpetuse õpikutele autor või kaasautor.Päring raamatukogude ühiskataloogist

Teoseid
Kuidas hindasid eestlased ja liivlased ristiusku "Läti Hindreku kroonika" järele (auhinnatöö, Tartu Ülikool, 1922) 
Kiriku ülesanded laste usulises kasvatustöös (magistritöö, Tartu Ülikool, 1934)
Hiiobi õnnistus: mälestused (Tallinn: Eesti Keele Sihtasutus, 2005)

Viited

Kategooria:Pärnu Eliisabeti koguduse vaimulikud
Kategooria:Häädemeeste Miikaeli koguduse vaimulikud
Kategooria:Eesti teoloogid
Kategooria:Pärnu praostid
Kategooria:Tartu Ülikooli usuteaduskonna vilistlased
Kategooria:Korporatsioon Ugala liikmed
Kategooria:Eesti represseeritud isikud
Kategooria:Pärnu Alevi kalmistule maetud
Kategooria:Sündinud 1895
Kategooria:Surnud 1976